ঢাকা, ১১ জুলাই (শীর্ষ নিউজ ডটকম): ঢাকা মহানগর আওয়ামী লীগের সাধারণ সম্পাদক মোফাজ্জল হোসেন চৌধুরী মায়া বলেছেন, শেখ হাসিনা না থাকলে বাংলাদেশ পাকিস্তানে পরিণত হতো।  আজ সোমবার বঙ্গবন্ধু এভিনিউয়ে আওয়ামী লীগের কেন্দ্রীয় কার্যালয়ের সামনে ওলামা লীগ আয়োজিত হরতাল বিরোধী মানববন্ধনে তিনি এ কথা বলেন।  মায়া বলেন, বাংলাদেশের সার্বভৌমত্ব ও গণতন্ত্রকে ধ্বংস করার জন্য ২১ আগস্ট গ্রেনেড হামলা হয়েছিল। এ হামলার মূল পরিকল্পনাকারী হাওয়া ভবন ও জিয়া  পরিবার। একটি মহল জিয়া পরিবার ও যুদ্ধাপরাধীদের রক্ষার জন্য হরতাল দিচ্ছে। আল্লাহ ছাড়া কেউ যুদ্ধাপরাধীদের বাঁচাতে পারবে না। বাংলার মাটিতে তাদের বিচার হবেই।  মানববন্ধনে ঢাকা মহানগর আলীগের প্রচার সম্পাদক আব্দুল হক সবুজ, ওলামা লীগের সভাপতি মাওলানা ইলিয়াস হোসাইন বীন হেলালি, সাধারণ সম্পাদক মাওলানা খলিলুর রহমান প্রমুখ উপস্থিত ছিলেন।  (শীর্ষ নিউজ ডটকম/ এমআইএস/ ডিএইচ/ এআই/ ১০.৫০ঘ.)